Im zweijöhrige Vorschüelunderricht, vo z Luxeburg obligatorisch isch, schwätze d Lehrer so vyl wie möglig  Luxeburgisch mit de Chinder. S Zyl isch, d Sprochkapazität vo-n-ne uszpräge, was vor allem bi de Chinder vo Usländer wichtig isch. In de erschte Klass wird agfange, Dütsch z underrichte, in de zweite chunnt Französisch dezüe. D Verchehrssproch isch normalerwis Dütsch, je noch Zämmesetzig vo de Klass abe au Französisch oder Luxeburgisch.